Kitob geologiya milliy tabiat bogʻini faoliyatini takomillashtirish chora-tadbirlari toʻgʻrisida
(resolution, 2024-07-17)

Oʻzbekiston Respublikasining “Muhofaza etiladigan tabiiy hududlar toʻgʻrisida”gi Qonuniga va Oʻzbekiston Respublikasi Prezidentining “Tabiatni muhofaza qilish davlat muassasasi shaklidagi Kitob geologiya milliy tabiat bogʻini tashkil etish toʻgʻrisida” 2020-yil 30-iyundagi PQ-4766-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Prezidentining “Tabiatni muhofaza qilish davlat muassasasi shaklidagi Kitob geologiya milliy tabiat bogʻini tashkil etish toʻgʻrisida” 2020-yil 30-iyundagi PQ-4766-son qaroriga muvofiq Qashqadaryo viloyati Kitob tumanidagi Kitob davlat geologik qoʻriqxonasi davlat muassasasi negizida tabiatni muhofaza qilish davlat muassasasi shaklidagi Kitob geologiya milliy tabiat bogʻi tashkil etilgani maʼlumot uchun qabul qilinsin. 2. Quyidagilar: Kitob geologiya milliy tabiat bogʻiga qoʻriqxona, rekreatsiya va xoʻjalik maqsadlarida doimiy foydalanish huquqi bilan ajratiladigan yer maydonlari roʻyxati 1-ilovaga muvofiq; Kitob geologiya milliy tabiat bogʻi ijro etuvchi apparatining tuzilmasi 2-ilovaga muvofiq; Kitob geologiya milliy tabiat bogʻini tashkil etish hamda kelgusida YUNESKOning Global geoparklar tarmogʻiga kiritish boʻyicha “yoʻl xaritasi” 3-ilovaga muvofiq tasdiqlansin. 3. Belgilansinki: geologiya tabiat bogʻi Kitob davlat geologik qoʻriqxonasining barcha huquq, majburiyatlari va shartnomalari boʻyicha huquqiy vorisi hisoblanadi; geologiya tabiat bogʻini YUNESKO global geopark tarmogʻiga kiritish boʻyicha Davlat geologiya qoʻmitasi masʼul organ hisoblanadi; geologiya tabiat bogʻi oʻz nizomida belgilangan maqsad va vazifalar doirasida belgilangan tartibda tasdiqlangan roʻyxat hamda tariflarga muvofiq pullik xizmatlar koʻrsatish huquqiga ega. 4. Quyidagilar geologiya tabiat bogʻi faoliyatini moliyalashtirish manbalari etib belgilansin: Oʻzbekiston Respublikasi Davlat budjeti mablagʻlari; pullik xizmatlar koʻrsatishdan tushgan mablagʻlar; xalqaro moliya institutlari va boshqa institutlar, xorijiy tashkilotlarning grantlari doirasida tushadigan mablagʻlar; jismoniy va yuridik shaxslarning homiylik xayriyalari; qonunchilik hujjatlarida taqiqlanmagan boshqa manbalar. 5. Davlat geologiya qoʻmitasi ikki oy muddatda: geologiya tabiat bogʻining nizomi ishlab chiqilishi va tasdiqlanishini hamda belgilangan tartibda davlat roʻyxatidan oʻtkazilishini; “Zinzilban” kesmasiga olib boruvchi yoʻldan yangi turizm yoʻnalishi sifatida foydalanish, hududning turizm salohiyatini yorituvchi tarqatma materiallarni tayyorlash va targʻib qilishni; geologiya tabiat bogʻi shtatlar jadvali tasdiqlanishini hamda u malakali mutaxassislar bilan toʻldirilishini taʼminlasin. 6. Davlat geologiya qoʻmitasi raisiga geologiya tabiat bogʻining ijro etuvchi apparati xodimlarining cheklangan umumiy soni doirasida geologiya tabiat bogʻi shtatlar jadvaliga oʻzgartirishlar kiritish, shuningdek, rekreatsiya va qonunchilik hujjatlarida taqiqlanmagan boshqa faoliyat turlaridan olingan mablagʻlar hisobiga qoʻshimcha shtat birliklarini kiritish huquqi berilsin. 7. Kashqadaryo viloyati hokimligi ushbu qarorga 1-ilovaga muvofiq ikki oy muddatda Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi, Davlat geologiya qoʻmitasi, Ekologiya va atrof-muhitni muhofaza qilish davlat qoʻmitasi bilan birgalikda geologiya tabiat bogʻining: qoʻriqxona, rekreatsiya va xoʻjalik maqsadlarida foydalanish zonalari chegaralari aniq belgilanishini; yer kadastr hujjatlariga tegishli oʻzgartirishlar kiritilishini taʼminlasin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Turizmni rivojlantirish davlat qoʻmitasi raisi A.A. Abduxakimov va Oʻzbekiston Respublikasi Davlat geologiya va mineral resurslar qoʻmitasi raisi B.F. Islamov zimmasiga yuklansin. T/r Hududlar gektar 1. Qoʻriqxona hududi 2221 2. Rekreatsiya hududi 0400 3. Xoʻjalik maqsadida foydalanish hududi 1317 JAMI 3938 T/R Chora-tadbirlar Amalga oshirish mexanizmi Ijro muddati Masʼul ijrochilar (vazirliklar va idoralar) I. Kitob geologiya milliy tabiat bogʻi faoliyatini tashkil etish 1. Kitob geologiya milliy tabiat bogʻi faoliyatini tashkil etish boʻyicha tegishli taʼsis hujjatlarini tasdiqlash hamda ilmiy tadqiqotlar va monitoring olib borish tartibini joriy qilish. 1. Kitob geologiya milliy tabiat bogʻining nizomi va tashkiliy tuzilmasini ishlab chiqish va tasdiqlash. 2020-yil sentabr Davlat geologiya qoʻmitasi (Islamov), Davlat ekologiya qoʻmitasi (Abdurazakov), Turizmni rivojlantirish davlat qoʻmitasi (Abduxakimov) 2. Kitob geologiya milliy tabiat bogʻida ilmiy-tadqiqot ishlarini oʻtkazish hamda etalon obyektlar monitoringini olib borish tartibini joriy qilish. 2020-yil oktabr 3. Kitob geologiya milliy tabiat bogʻining shtatlar jadvalini tasdiqlash hamda malakali mutaxassislar bilan, shu jumladan, turizm sohasida tajribaga ega kadrlar jalb qilishni taʼminlash. 2020-yil oktabr 2. Kitob geologiya milliy tabiat bogʻiga doimiy foydalanish huquqi asosida ajratiladigan yer maydonlarini toifalarga ajratish. 1. Kitob geologiya milliy tabiat bogʻi hududini qoʻriqxona (qatʼiy qoʻriqlanadigan), rekreatsiya va xoʻjalik zonalariga ajratish. 2020-yil sentabr Davlat geologiya qoʻmitasi (Islamov), Qashqadaryo viloyati hokimligi (Mirzayev), “Davergeodezkadastr” qoʻmitasi (Toʻraxujayev), Davlat ekologiya qoʻmitasi (Abdurazakov), Oʻrmon xoʻjaligi davlat qoʻmitasi (Bakirov) 2. Hududdagi geologik, tabiiy va madaniy meros obyektlarining qoʻriqlanadigan chegaralarini belgilash va muhofazaga olish. 2020-yil oktabr 3. Kitob geologiya milliy tabiat bogʻining yer uchastkalari boʻyicha tegishli kadastr hujjatlarini rasmiylashtirish. 3. Kitob geologiya milliy tabiat bogʻiga olib boruvchi avtomobil yoʻlini qayta rekonstruksiya qilish va taʼmirlash ishlarini amalga oshirish. 1. Kitob geologiya milliy tabiat bogʻiga olib boruvchi avtomobil yoʻlini rekonstruksiya qilish va taʼmirlash ishlari bosh rejasini ishlab chiqish, 2021-yil Davlat dasturiga kiritish. 2020-yil Noyabr Oʻzbekiston Respublikasi Transport vazirligi huzuridagi Avtomobil yoʻllari qoʻmitasi (Abduvaliyev), Qashqadaryo viloyati hokimligi (Mirzayev) 2. Rejani ishlab chiqishda avtomobillar qatnovini boshqarish, yoʻl koʻrsatkichlar, avtoturargohlar va bekatlarni oʻrnatishni hisobga olish. 2021-yil dasturi asosida 3. Oʻzbekiston Respublikasi Transport vazirligi huzuridagi Avtomobil yoʻllari qoʻmitasi Qashqadaryo viloyati hokimligi moliya bosh boshqarmasi huzuridagi avtomobil yoʻllarini rivojlantirish hududiy maqsadli jamgʻarmasi mablagʻlari hisobiga Kitob geologiya milliy tabiat bogʻiga olib boruvchi avtomobil yoʻlini qayta rekonstruksiya qilish va taʼmirlash ishlarini amalga oshirish. 2021-yil dekabr II. Kitob geologiya milliy tabiat bogʻini kelgusida YUNESKOning Global geoparklartarmogʻiga kiritish boʻyicha tashkiliy ishlar 4. Kitob geologiya milliy tabiat bogʻiniijtimoiy-iqtisodiy rivojlantirish va boshqarish, shuningdek, YUNESKOning Global geoparklar tarmogʻiga kiritish boʻyicha strategiyani ishlab chiqish. 1. Kitob geologiya milliy tabiat bogʻi hududi obyektlarining muhofazasi boʻyicha tegishli qarorlarni qabul qilish, shuningdek ularni amalga oshirish va nazorat qilish boʻyicha muvofiqlashtiruvchi vakolatli Direksiyani tashkil etish. 2020-yil oktabr Iqtisodiy taraqqiyot va kambagʻallikni qisqartirish vazirligi (Kuchkorov), Moliya vazirligi (Ishmetov), Davlat geologiya qoʻmitasi (Islamov), Qashqadaryo viloyati hokimligi (Mirzayev), Turizmni rivojlantirish davlat qoʻmitasi (Abduxakimov) “Davergeodezkadastr” qoʻmitasi (Toʻraxujayev), Davlat ekologiya qoʻmitasi (Abdurazakov) Madaniyat vazirligi (Nazarbekov), Savdo-sanoat palatasi (Ikramov) 2. YUNESKOning Global geoparklar uchun belgilangan talablari (mezonlar) asosida Kitob geologiya milliy tabiat bogʻi hududining aniq chegaralarini belgilash. 2020-yil oktabr 3. Kitob geologiya milliy tabiat bogʻini YUNESKOning Global geoparklar tarmogʻiga kiritish talablariga muvofiq geoparkni boshqarish boʻyicha tarkibiy tuzilma loyihasini ishlab chiqish. 2020-yil noyabr 4. Kitob geologiya milliy tabiat bogʻini ijtimoiy-iqtisodiy rivojlantirish va tegishli infratuzilmani yaratish boʻyicha konsepsiyani ishlab chiqish va tashkiliy chora-tadbirlarni amalga oshirish. 2020 yilda 5. Kitob geologiya milliy tabiat bogʻini alohida mustaqil budjet, shtatlar jadvali va moddiy-texnika bazasi bilan taʼminlash choralarini koʻrish. 2020yilda 5. Kitob geologiya milliy tabiat bogʻi hududidagi barcha turdagi obyektlarning (geologik, tabiiy va madaniy) roʻyxatini shakllantirish va maʼlumotlar bazasini yaratish. 1. Kitob geologiya milliy tabiat bogʻi hududida va uning atrofida xalqaro va milliy ahamiyatga ega boʻlgan mavjud geologik, tabiiy va madaniy meros obyektlarini aniqlash, ularning turlari boʻyicha roʻyxatini shakllantirish, shuningdek, YUNESKOning Global geoparklar tarmogʻi talablariga muvofiq maʼlumotlar bazasini yaratish. 2020-yil dekabr Davlat geologiya qoʻmitasi (Islamov), Turizmni rivojlantirish davlat qoʻmitasi (Abduxakimov) Axborot texnologiyalari va kommunikatsiyalarini rivojlantirish vazirligi (Sadikov) Oʻzbekiston milliy teleradiokompaniyasi (Xadjayev) 2. Kitob geologiya milliy tabiat bogʻi hududining obyektlari joylashuvi xaritasini tuzish hamda geoturizm obyektlarining ahamiyatiga koʻra ekskursiya yoʻnalishlarini ishlab chiqish. 2020 yilda 3. Kitob geologiya milliy tabiat bogʻi haqida targʻibot materiallarini davlat tilida va xorijiy tillarda ishlab chiqish, mahalliy va xorijiy ommaviy axborot vositalarida keng yoritish. 6. Kitob geologiya milliy tabiat bogʻi hududida mintaqaviy geologik ilmiy markazni tashkil etish. 1. Kitob geologiya milliy tabiat bogʻida ilmiy va madaniy ahamiyatga ega boʻlgan tadbirlarni tashkil etish boʻyicha yillik tadbirlar kalendar rejasini ishlab chiqish va amalga oshirish. har yil yanvar oyida Turizmni rivojlantirishdavlat qoʻmitasi (Abduxakimov), Davlat geologiya qoʻmitasi (Islamov), Oliy va oʻrta maxsus taʼlim vazirligi (Madjidov), Fanlar akademiyasi (Yuldashev) 2. Talaba va professor-oʻqituvchilar, ilmiy xodimlar oʻrtasida geologiya, geopark va geoturizm yoʻnalishlari boʻyicha ilmiy tadqiqotlar va amaliy seminarlar olib borishni yoʻlga qoʻyish. doimiy ravishda III. Kitob geologiya milliy tabiat bogʻini keng targʻib va tashviq qilish ishlari 7. Mahalliy aholi oʻrtasida, ayniqsa yoshlarda faxrlanish, vatanparvarlik hissi va ekologik tarbiyani hamda Kitob geologiya milliy tabiat bogʻi haqida tushunchani shakllantirish. 1. Umumtaʼlim maktablari oʻquv dasturlariga ekologik madaniyat va Kitob geologiya milliy tabiat bogʻining noyobligi haqida mavzular kiritish hamda barkamol avlod bolalar markazlari negizida tegishli yoʻnalishlar boʻyicha toʻgaraklarni tashkil qilish. 2020/2021 oʻquv yilidan boshlab Xalq taʼlimi vazirligi (Shermatov), Qishloq xoʻjaligi vazirligi (Xodjayev), Qashqadaryo viloyati hokimligi (Mirzayev), Oʻzbekiston musulmonlari idorasi (Alimov), Davlat ekologiya qoʻmitasi (Abdurazakov), Davlat geologiya qoʻmitasi (Islamov) 2. Kitob geologiya milliy tabiat bogʻi atrofidagi fermer xoʻjaliklari va tomorqa yer egalari salohiyatidan kelib chiqib, uzumchilik, tabiiy vinochilik, anorchilik, asalarichilik va boshqa qishloq xoʻjaligi mahsulotlari yetishtirish boʻyicha dehqonchilikni rivojlantirish. 2020-yil yakunigacha 3. Kitob tumani “Kuxsor” MFY hududidagi “Shayx Sobir”, “Matmon” va “Denov Bolo” masjidlari hovlisini milliy uslubda taʼmirlash choralarini koʻrish. 2020-yil, oktabr 4. Kitob geologiya milliy tabiat bogʻi hududidagi geologik, ekologik va tabiiy obyektlarni asrab-avaylash, hududni ifloslantirmaslik boʻyicha targʻibot tadbirlarni oʻtkazish. doimiy ravishda 8. Hududning YUNESKOning Osiyo geoparklari tarmogʻi assotsiatsiyasiga aʼzo boʻlishi chora-tadbirlarini amalga oshirish. 1. YUNESKOning Osiyo geoparklari tarmogʻi assotsiatsiyasiga aʼzo boʻlish talablarini oʻrganib chiqish va hududni tarmoqqa kiritish choralarini koʻrish. 2020-yil Davlat geologiya qoʻmitasi (Islamov), Turizmni rivojlantirish davlat qoʻmitasi (Abduxakimov), Davlat ekologiya qoʻmitasi (Abdurazakov), YUNESKO ishlari boʻyicha milliy komissiya (Mallaxonov) 2. YUNESKO bilan hamkorlikda Global geoparklar tarmogʻiga bagʻishlangan xalqaro anjumanlar tashkil etish hamda doimiy ravishda talablarga muvofiq aʼzolikni taʼminlab borish. 2021 yildan boshlab